钦定古今图书集成/明伦汇编/氏族典/第102卷 > 《廖用贤尚友录》 > 倪文一
## 钦定古今图书集成/明伦汇编/氏族典/第102卷 > 《廖用贤尚友录》 > 倪文一

按《尚友录》：文一字元芳，福安人。咸淳间，由进士授安
仁县尉。邻境峒蛮窃发，文一单骑至营，抚之以恩，谕
之以理，峒蛮咸信服。再授潮州，刘宪召置幕下，有疑
狱，辄委谳之，民以无冤。秩满，行李萧然，升知清流县。
元兵南下，遂隐居山林。世祖征之，不起。尝作诗曰：“编
篱已种渊明菊，凿沼还栽茂叔莲。”后以寿终。